<prompt> Akaretša sehlogo: Balebeledi ba ditšhaba-tšhaba bao ba lekago go lekola go kgaotša ntwa kua Ukraine ba lebišwa papading e sa kgonegego ya go iphihla le go tsoma yeo e ka senyago tumelelano ya khutšo. Bobedi marabele ao a thekgago Russia le madira a mmušo a ile a latofatšwa ka go uta dibetša go tšwa go Mokgatlo wa Tšhireletšo le Tirišano kua Yuropa OSCE tšeo di ka beago tumelelano kotsing. Ka tlase ga tumelelano, madira a go betša a boima a be a swanetše go ba a ile a gogela morago go tloga moleng wa ka pele, eupja bekeng e fetilego madira ao a lwantšhanago a ile a bonwa a roba tumelelano. Balebeledi ba ditšhaba-tšhaba ba Mokgatlo wa Tšhireletšo le Tirišano kua Yuropa OSCE ba lebeletše koloi ya ntwa ya Repabliki ya Batho ya Donetsk DNR yeo e ipoletšego gore ke ya yona Tlhahlobo ya balebeledi ba ditšhaba-tšhaba e diregile dikhilomithara tše 100 ka bohlabela bja Donetsk. Maabane dihlatse tše di bonego ka mahlo di bone ditanka tše pedi tšeo di laolwago ke marabele di gatela pele gomme matšatši a mmalwa pejana mašole a Ukraine a ile a bonwa a rwala tanka le sethunya sa bogolo bjo bogolo kgaufsi le lefelo la ntwa. Maitekong a go lekola go kgaotša go thuntšha mo go fokolago, OSCE e kgopetše go tseba gore ke dibetša tše kae tšeo lehlakore le lengwe le le lengwe le nago le tšona le gore di bolokilwe kae. Ba itlhamile ka dikhamera le dipampiri tša go gatiša, balebeledi ba ditšhaba-tšhaba ba be ba dutše ba sepela ka dikoloi go dikologa Bohlabela bja Ukraine ba tsoma methaladi ya go thuntšha dirokete le dibetša tša ntwa. Michael Bociurkiw, e lego mmoleledi wa boromiwa bja OSCE o itše: Go neilwe tsebišo e itšego go tšwa mahlakoreng ka bobedi, eupša re sa dutše re nyaka tsebišo e bohlokwa. Ga go molaleng gore ke go fihla bokgoleng bofe moo dihlopha tša OSCE di kgonago go itirela phetho ya gore di tla hlahloba kae. Balebeledi gape ba belaela ka mehla gore ga ba dumelelwe go sepela ka bolokologi ka Ukraine. Ka dinako tše dingwe ba gapeletšwa go leta mafelong a go lekola, ba dira gore go be le ditiego, mola e le gore mabakeng a mangwe a šoro kudu ba thibelwa ka mo go feletšego go fihla moo ba yago gona. Mna Bociurkiw o boletše gore gaešita le go leta ka nakwana go roba tshepedišo ya go kgonthiša. O itše, Go diega le ge e le gofe ga go amogelege dipukung tša rena. Beke ye sehlopha sa bahlahlobi se ile sa sepela go tloga Donetsk go ya Novoamvrosiivske, e lego motsana wo o lego kgaufsi le mollwane wa Russia, go etela feketori ya samente tikologong yeo e laolwago ke marabele. Ba gona...  <response>: Marabele ao a thekgago Russia le madira a Ukraine ao a latofatšwago ka go uta dibetša. Mokgatlo wa Tšhireletšo le Yuropa o leka go lekola mahlakore ka bobedi ao a lwago. Bobedi bja tšona di swanetše go tloša dibetša tše boima moleng wa ka pele e le karolo ya tumelelano. Dihlatse tše di bonego ka mahlo di ile tša bolela kamoo madira ao a lwantšhanago a bego a roba tumelelano ka gona. 